Militarii Armatei Naționale a R. Moldovaa participă, în perioada 4 −15 martie, la exercițiul multinațional "Justice Eagle 2024", desfăşurat în România.
"Scopul exercițiului este dezvoltarea capabilităților și creşterea interoperabilităţii între contingentele statelor participante", se arată într-un comunicat de presă al ministerului Apărării.
Plutonul din R. Moldova se instruiește, împreună cu militarii Brigăzii 9 Mecanizată "Mărășești" și militarii americani, la Centrul Secundar pentru Instruire în Luptă Babadag.
"Justice Eagle" este un exercițiu anual cu trageri de luptă din mai multe categorii de armament.